GiliGold/VAD_KnessetCorpus huggingface dataset:
שרון קדמי: זאת ההסכמה ונוכל לעשות את זה בכלים המינהליים שיש לנו.
שרון קדמי: אני לא רואה עם זה שום בעיה.
שרון קדמי: לשאלתך, התשובה היא כן, חד משמעית.
אמנון כהן: את יכולה להוריד את ההסתייגות שלי.
אמנון כהן: חבר הכנסת ציון פיניאן מחליף את היושב ראש בניהול הישיבה
ערן פולק: מאחר שכבר הוקמה ועדת משנה לעניין תעשייה ותעסוקה, מה שאנחנו מציעים זה שהוועדה הזאת תנהל מעקב אחרי הסעיף הספציפי הזה.
אמנון כהן: אני יושב ראש ועדת המשנה ואנחנו נקדם את הנושאים הללו.
ציון פיניאן: רונית תירוש.
רונית תירוש: רציתי דווקא שהיושב ראש ישמע אותי כי רציתי להזכיר לו שאתמול הוא אמר שהיום אין דיונים אלא יש רק הצבעות.
רונית תירוש: כל ההתנהלות כאן של הרגע האחרון, שמנסים להגיע להסכמות, אני חושבת שזה לא מכובד אלא אם כן מבינים שכאשר לוחצים אותנו ומתישים אותנו, בסוף אנחנו גם מתפשרים.
רונית תירוש: לעניין עצמו.
רונית תירוש: אנחנו ביקשנו אתמול תשובה - וצריך לומר כן או לא ואם כן, אז מה התשובה – לנושא של הכרייה והעיבוד, אם יש באפשרותם.
רונית תירוש: אני ממקדת את העניין של כי"ל.
רונית תירוש: יש כאן הרבה מאוד אנשים שאיכפת להם מכי"ל ולא בגלל הבעלים אלא בגלל העובדים שהם עובדי הנגב.
רונית תירוש: מה לעשות, יש לנו בעיה עם זה ואנחנו לא יודעים איך לפתור אותה.
רונית תירוש: אתה ציון הגשת איזשהו מתווה שהוא פוגע בהם במידה פחותה.
רונית תירוש: אני לא יודעת מה התשובה על זה.
רונית תירוש: אנחנו ביקשנו לדעת אם יש להם מנגנון שיגיד מה הפרופורציה בין הכרייה לעיבוד אבל לא קיבלנו תשובה.
רונית תירוש: גם תשובה שלא הבאנו תשובה היא תשובה, ובוא נצביע.
רונית תירוש: חבל על הזמן.
יעקב אדרי: רגע.
יעקב אדרי: אני זוכר שכאשר דיברו על חוק עידוד השקעות הון, אמרו שיביאו מפה.
יעקב אדרי: כולם דיברו על מפה.
יעקב אדרי: ג'ומס, אני צודק או לא?
יעקב אדרי: על מה דובר?
מירי רגב: יש הבדל בין חוק עידוד השקעות הון, שגם אמרו שיביאו מפה.
יעקב אדרי: אני זוכר שאמרו שיביאו מפה.
קריאה: אזורי עדיפות לאומית.
יעקב אדרי: אם ג'ומס אומר לא, אז לא.
חיים אורון: על מה הדיון עכשיו?
רונית תירוש: במקום שירה בציבור, אנחנו מדברים.
רונית תירוש: חבר הכנסת ציון פיניאן מחליף את היושב ראש בניהול הישיבה
יעקב אדרי: עוד לא נכנסתי למהות החוק.
יעקב אדרי: ציון, האם בנושא חוק עידוד השקעות היה איזה שיפור לטובת הפריפריה?
ציון פיניאן: השאלה נרשמה.
ציון פיניאן: תקבל תשובה.
מירי רגב: אנחנו מחכים ליושב ראש או מצביעים על ההסתייגויות?
רונית תירוש: עד שהוא לא יחזור, לא נצביע.
ציון פיניאן: דבר תורה, בבקשה.
ציון פיניאן: חבר הכנסת וקנין.
יצחק וקנין: בפרקי אבות כתוב שכל שחכמתו קודמת ליראתו, אין חכמתו מתקיימת, וכל שיראתו קודמת לחכמתו, חכמתו מתקיימת.
יצחק וקנין: הדבר הזה תפס אותי פעם אחרי הרצח של רבין ובדיוק באותו שבוע הייתי צריך לתת דרשה לפני ציבור לא דתי.
יצחק וקנין: הייתה בדיוק פרשת שבוע, בה נרצח ראש הממשלה זיכרונו לברכה, ושם כתוב שאברהם אבינו ירד למצרים והוא אמר לשרה שתאמר שהיא אחותו ולא תגיד שהיא אשתו.
יצחק וקנין: אמרי נא אחותי את למען ייטב לי בעבורך וחייתה נפשי בגללך.
יצחק וקנין: פעם שנייה אברהם יורד לאבימלך וגם שם הוא אומר לשרה שתאמר שהיא אחותו ושלא תאמר שהיא אשתו.
יצחק וקנין: אברהם אומר מה שהוא אומר.
יצחק וקנין: אבימלך מסתכל – וישקף אבימלך בעד החלון, רש"י כותב שראה שבעצם זאת לא מערכת של אח ואחות אלא זאת מערכת של בעל ואישה – ואז הוא מזדעזע.
יצחק וקנין: בלילה הקדוש ברוך הוא נגלה אליו ואומר לו שיישמר לו פן תדבר עם האיש מכאן כי נביא הוא.
יצחק וקנין: בבוקר פונה אבימלך לאברהם ושואל אותו מה ראית כי עשית זאת, מה עלה לך בראש שאמרת שהיא אחותך ולא אשתך.
יצחק וקנין: עונה לו אברהם כך: אמרתי רק אין יראת ה' במקום הזה והרגוני על דבר אשתי.
יצחק וקנין: רש"י כותב  שזה למעט, ואם אתה רוצה לרבות, אתה אומר גם, לרבות את האחרים.
יצחק וקנין: אומר לו אברהם: אמרתי רק.
יצחק וקנין: אתם חכמים.
יצחק וקנין: אתם נבונים, אתם יודעים את כל התורה בעל פה, אבל אם אין בכם יראת שמים והרגוני על דבר אשתי.
יצחק וקנין: אחד מגדולי בעלי המוסר שירד לגרמניה, עמד מול הגרמנים ואמר: איך יכול להיות שעם כזה נאור וחכם מכל הבחינות, העם הגרמני הוא לא איזה שבט קניבלים מאפריקה, הטכנולוגיה הגרמנית, קראו לגרמנים ייקים, בכל פרמטר הגרמנים היו למעלה, בעליונות, טכנולוגיה, מוזיקה, מה שתרצו, ואיך יכול להיות שהמתתם שואה כזאת על עם, ולא רק על ישראל אלא על הכלל?
יצחק וקנין: 54 מיליון מתו במלחמת העולם.
יצחק וקנין: איך עשיתם דבר כזה?
יצחק וקנין: איך יכול להיות עם כזה רוצח באופן מזוויע כזה?
יצחק וקנין: הוא אומר: הכל יש בכם, חכמה יש בכם, תבונה יש בכם, טכנולוגיה יש בכם, ואם אין יראת ה', והרגוני על דבר אשתי.
יצחק וקנין: הרוצח של יצחק רבין היה עם כיפה על הראש.
יצחק וקנין: הוא לא היה אדם חילוני.
יצחק וקנין: איך יכול להיות?
יצחק וקנין: הרי כתוב בתורה לא תרצח.
יצחק וקנין: איך הוא עושה דבר כזה?
יצחק וקנין: אמרתי, רבותיי, אם אין בו יראת ה', והרגוני על דבר אשתי.
יצחק וקנין: לא יעזור כלום וזה לא ישנה.
יצחק וקנין: דהיינו, כל שחכמתו קודמת ליראתו, החכמה הזאת לא מתקיימת.
יצחק וקנין: זה כלל שקבעו רבותינו בפרקי אבות ופרקי אבות זאת חכמה.
יצחק וקנין: מי שקורא את כל הפרקים, יודע שזאת ממש דרך ארץ קדמה לתורה.
יצחק וקנין: אמרתי את זה היום בחוק הטיס אותו אני מוביל כי היה שם איזה משהו שהחכמה לא נמצאת במקום אחד תמיד.
יצחק וקנין: אני אומר שיש יראת ה', אנחנו יכולים להיות בטוחים שאנחנו בסדר, אבל אם  אין יראת ה', זה לא משנה מה הדרגה, כמה חכמה שלך, איך הטכנולוגיה שלך, אוי ואבוי לאן שהגרמנים הגיעו מכוח שלא היה להם יראת ה', שהפכו להיות יותר משבט קניבלים באפריקה, אוכלי אדם לא היו עושים את מה שהם עשו.
יצחק וקנין: זה רק להראות שלא תמיד החכמה היא ערובה לכך שאדם נוהג על פי כללים שנדרשים מהחברה.
יצחק וקנין: לא החכמה אלא צריך יראת ה' כי בלי יראת ה' אין כלום.
יעקב אדרי: בקואליציה הזאת יש הרבה חכמה, אבל אין יראה.
יעקב אדרי: היו"ר משה גפני:     	אנחנו עושים הפסקה בעידוד השקעות הון, אבל תכף נחזור לזה.
יעקב אדרי: אני חוזר לסעיף אחד שצריך לסיים אותו.
יעקב אדרי: הישיבה הופסקה בשעה 18:40  וחודשה בשעה  18:50
משה גפני: שר האוצר כאן.
רונית תירוש: אני רוצה לומר משהו לשר האוצר.
משה גפני: קודם שר האוצר יאמר כמה משפטים.
רונית תירוש: אולי נחדד לו איפה הבעיה שלנו כאן כי כולנו רוצים לסיים את זה.
מירי רגב: שגית, את ההסתייגות שלי ושל ציון אני רוצה כהסתייגות דיבור במליאה.
משה גפני: הישיבה הופסקה למספר דקות
משה גפני: ה צ ב ע ה     בעד – הרוב     נגד – 1     הרביזיה התקבלה     אנחנו מצביעים על אישור חוק עידוד השקעות הון כפי שהובא על ידי הממשלה עם השינויים שנעשו בו.
משה גפני: מיכל, את יכולה לומר לנו בקשר לנושא של העברת מידע למשרד התעשייה?
מיכל דויטש: אנחנו מדברים רק על סעיף 235.
מיכל דויטש: רק על התמ"ת?
שגית אפיק: רק על התמ"ת.
שגית אפיק: זה הסיכום.
שגית אפיק: הסיכום היה רק על התמ"ת.
שגית אפיק: עכשיו את מסבירה רק על התמ"ת.
מיכל דויטש: אנחנו מציעים שבסעיף 235, סעיפים קטנים (ג1), (ג2) ו-(ג3) שעניינם העברת מידע לתמ"ת, אנחנו נקבע את הכלל לפיו מידע בדבר הכנסותיו של יחיד ובן זוגו יועבר לגורם המוסמך שמוגדר ב-(ג1) באופן מקוון כפי שיורה המנהל, או לידי מבקשי ההטבה, ואז יהיה כתוב אחרי או לידי מבקשי ההטבה: הכל באופן שיקבע שר האוצר באישור ועדת הכספים של הכנסת.
מיכל דויטש: את כל נושא כתב הוויתור ומה שמופיע ב-(ג3) אנחנו נעביר לתקנות.
מיכל דויטש: סעיף התחילה יהיה לגבי הטבה בתחום מעונות יום, משפחתונים או צהרונים המותנה במבחן הכנסה לגבי שנת הלימודים התשע"ב, משמע, ספטמבר 2011, כאשר המידע יהיה המידע שדווח לרשות המסים בטופס 126 ו-856 בשנת 2010 והכל ובלבד שעד אז אנחנו נביא את התקנות שמדברות על האופן שמפורט היום בסיפא של (ג2) וב-(ג3).
שגית אפיק: בעצם הכל נכנס.
שגית אפיק: כל ההסדר בעצם נכנס.
מיכל דויטש: נכון.
משה גפני: מה נביא לתקנות, את הוויתור על הסודיות?
משה גפני: הכל יבוא לתקנות.
משה גפני: הרי על זה דיברנו.
שגית אפיק: יצא שהכל יהיה בחקיקה.
משה גפני: בחקיקה הראשית.
שגית אפיק: אמרתי גם בחדר שאת לא יכולה ואני מבינה אותך.
מיכל דויטש: את הכלל של העברת מידע שמתגבר על (ג1), אני חייבת לעשות בחקיקה ראשית.
משה גפני: אנחנו אמרנו שאנחנו הופכים את זה ממש לרוסיה.
משה גפני: יכולים להעביר מידע על חשבון הבנק שלך, יעבירו מרשות המסים לתמ"ת והעניין יתחיל להתגלגל.
משה גפני: הם עומדים בתוקף על כך.
משה גפני: את הרשויות המקומיות באמת הורדנו ונשאר התמ"ת, אז הסכמתי אבל בתנאי שיהיה בתקנות איך עושים את זה ושזה יהיה באישור ועדת הכספים, אבל עכשיו היא אומרת שמה שיהיה בתקנות באישור ועדת הכספים, זה רק אופן העברה, איך תעביר רשות המסים.
משה גפני: זה לקחת את האנשים הכי מסכנים.
דוד רותם: יש לי את חוק הלבנת הון והולכים להעביר את כל מה שיש לך בכיס.
משה גפני: זה הלבנת הון.
חיים אורון: גפני, מה קורה עכשיו?
משה גפני: היה סיכום לגבי העברת מידע.
משה גפני: אחרי כן אנחנו דנים בהשקעות הון, כאשר שר האוצר יגיע.
משה גפני: אני מקדם בברכה את שר האוצר.
משה גפני: סעיף 51 ו-52, קבוצות רכישה.
מיכל דויטש: יש לי כאן את הנוסח של התחילה.
מיכל דויטש: מציעים נוסח חלופי לתחילה.
משה גפני: הגעתם להסכמה?
משה גפני: הייתה הסתייגות של חבר הכנסת יעקב אדרי, של חברת הכנסת רונית תירוש, של חברת הכנסת מירי רגב ושל חבר הכנסת ציון פיניאן שזה יחול מכאן ואילך.
מיכל דויטש: אנחנו מדברים על מכירות זכות במקרקעין מה-1 בינואר 2011, אבל אנחנו נחריג מן התחולה מכירה של זכות במקרקעין שהיא מימוש זכות לקבלת זכות במקרקעין לרבות מימוש אופציה שמתן הזכות הראשונית דווחה למנהל עד ליום 18 באוקטובר 2010.
מיכל דויטש: אופציה שנחתמה, בין אם זאת אופציה כמשמעותה בפרק חמישי שתיים, אם זאת זכות לקבלת זכות במקרקעין שדווחה למנהל עד 18 לאוקטובר, שזה מועד פרסום הכחול הזה, אם המכירה של הזכות המלאה תהיה אחרי ה-1 בינואר, לא יהיה מע"מ.
מיכל דויטש: זה רק לעניין התחילה של המע"מ.
מיכל דויטש: כלומר, זה חל על מכירת זכות במקרקעין  אחרי 1 בינואר אלא אם כן מדובר במכירה שמתן האופציה לגביה דווחה למנהל עד 18 באוקטובר 2010.
מירי רגב: לאיזה מנהל?
מיכל דויטש: למנהל מסים מקרקעין.
מיכל דויטש: אחרי מועד פרסום הכחול.
מירי רגב: מי יודע על פרסום הכחול הזה חוץ מאתנו?
מיכל דויטש: כולם ידעו ב-15 ביולי על החלטת הממשלה.
מיכל דויטש: אבל סיכמנו.
משה גפני: מיכל, תסבירי מה אמרת כדי שגם אני אבין.
מירי רגב: אני מקווה שתפרסמו את זה בכלי תקשורת יותר אפקטיביים.
רונית תירוש: בעיתון הצופה.
מירי רגב: זה יותר אפקטיבי.
יעקב אדרי: רשות המסים בצורה נבונה הלכה לקראת העניין, לפחות לפי דעתי כי בהתחלה זה היה כלום.
יעקב אדרי: הם התקדמו.
יעקב אדרי: מירי אומרת, גם היא בצדק, שלא רואים את הפרסומים של הממשלה.
יהודה נסרדישי: אני לא מבין מי זה לא רואה.
יהודה נסרדישי: אני מוכן לפרסם בעיתונות.
יהודה נסרדישי: אני מוציא חוזר.
יהודה נסרדישי: מה זה מי לא רואה?
רונית תירוש: עכשיו זה אבוד.
רונית תירוש: אתה לא יכול לפרסם.
מירי רגב: זה אחורה.
שגית אפיק: ידוע לכם על מישהו שדיווח עד למועד הזה?
מיכל דויטש: יש חובת דיווח.
יהודה נסרדישי: מי שדיווח, יקבל.
מיכל דויטש: יש חובת דיווח על מכירת זכות.
מירי רגב: כל מי שדיווח עד ה-1 לינואר.
יעקב אדרי: סיכמנו אבל אומר כאן מנהל רשות המסים שמי שדיווח יכול לקבל, אז למה לא?
מיכל דויטש: הוא נכנס באמצע הדיון.
מיכל דויטש: הוא מעודכן ל-15 באוגוסט ועדיין לא הספקתי לעדכן אותו על ה-18 באוקטובר.
מיכל דויטש: אני עדכנתי אותו על ה-15 באוגוסט, שזה היה האישור שלו.
יעקב אדרי: אני הולך אתך.
יעקב אדרי: יהודה, למה חזרת בך?
יעקב אדרי: אמרת שמי שדיווח יקבל, אז מה הבעיה?
מיכל דויטש: הוא דיבר על ה-15 באוגוסט.
יהודה נסרדישי: בטלפון אמרתי לה 15 באוגוסט.
יעקב אדרי: אנחנו כבר ב-18 אוקטובר.
רונית תירוש: אני  יכולה לראות את הרשומות שרשום שם ב-18 באוקטובר?
מיכל דויטש: הנה.
מיכל דויטש: תסתכלי על הכחול.
רונית תירוש: אין לי את הכחול.
מיכל דויטש: של חוק ההסדרים.
יעקב אדרי: הרב גפני, תעלה להצבעה.
מיכל דויטש: סעיף התחולה הוא על מכירת זכות במקרקעין החל מה-1 בינואר 2011.
מיכל דויטש: לא יחול על מכירה שהיא מימוש זכות לקבלת זכות במקרקעין לרבות מימוש אופציה לפי פרק חמישי שתיים לחוק מיסוי מקרקעין שדווחה למנהל עד ליום 18 באוקטובר 2010.
משה גפני: יש מקרים כאלה?
מיכל דויטש: בוודאי.
מיכל דויטש: גורם מארגן שחתם עם בעל קרקע על אופציה, אמר לו תן לי שנה ואני תוך שנה אשלם לך מאה.
מיכל דויטש: עכשיו אני אשלם לך חמש על החשבון.
מיכל דויטש: ברגע שהוא עושה את זה, הוא בא ומממש את האופציה.
מיכל דויטש: מה אנחנו רואים?
מיכל דויטש: אם הוא דיווח על אותה אופציה עד 18 באוקטובר, לא יחול עליו החיוב במע"מ.
מיכל דויטש: על כל השאר יחול חיוב במע"מ מה-1 בינואר.
מיכל דויטש: עשו סיכום גם עם חבר הכנסת פיניאן וגם עם חברי הכנסת אדרי ורגב.
רונית תירוש: מצוין, ועל רונית תירוש פסחתם ואני על כבודי עומדת ורוצה להסביר את כל המריחות האלה.
רונית תירוש: אני לא מצליחה להבין למה אנחנו צריכים כל כך הרבה תאריכים.
רונית תירוש: יש תאריך יעד מ-1 בינואר צפונה ויש עד ה-1 בינואר.
רונית תירוש: לא להמציא לי באמצע חוק ב-18 כי יצא בחוק ההסדרים.
רונית תירוש: אדם עומד ועושה עסקה, העסקה לא מתבצעת ביום.
רונית תירוש: הוא באמצע העסקה, הוא רוצה לממש אותה, אבל ב-18 בינואר, בגלל שהם פרסמו, יאמרו זהו, עכשיו הוא הפסיד או הרוויח.
רונית תירוש: תנו להם עד ה-1 בינואר שזה התאריך ממנו צפונה.
רונית תירוש: עד אז כל מי שעשה עסקאות ויכול להוכיח את זה, לא אדם שעכשיו מרח אותה ועשה משהו חפוז ומשהו פיקטיבי ותמצאו אתם את הכלים, ויש לכם את הכלים.
רונית תירוש: עד אז.
רונית תירוש: זה התאריך הקובע ולא שום תאריך אחר שממציאים.
רונית תירוש: אתה יודע מה הם עושים לנו?
רונית תירוש: התחילו אתנו מ-15 באוגוסט, בלי שום סיבה, וכשבאו ב-18 לאוקטובר, פתאום אמרו שזאת הקלה.
רונית תירוש: תודה לכם, אבל לא בבית ספרי, לא מקובל עלי וגם לא דיברתם אתי.
יעקב אדרי: יש חופש הצבעה בקדימה.
רונית תירוש: זה סיפור העז.
רונית תירוש: הכניסו עז, הוציאו עכשיו ואומרים איזה כיף, עד אוקטובר ולא עד אוגוסט.
רונית תירוש: לא בבית ספרי.
יעקב אדרי: מה שאומרת רונית זה שהצליחו לעבוד על יעקב.
יעקב אדרי: אמרתם ב-15 באוגוסט והעברתם את זה לספטמבר וגמרתם באוקטובר.
יעקב אדרי: אמרת דברי טעם.
משה גפני: חברת הכנסת רונית תירוש, מה שאמרת, אמרת לטעמי דברים נכוחים, אבל אנחנו עכשיו בישיבה של הצבעות.
משה גפני: מה שאמרת, אני מבקש שתרשמי את מה שהיא אמרה ונצביע על זה.
שגית אפיק: את עומדת על הסתייגותך.
שגית אפיק: יעקב אדרי, אתה יורד מההסתייגות הזאת?
רונית תירוש: לא, הוא אתי.
רונית תירוש: יעקב, אתה לא אתי בהסתייגות?
יעקב אדרי: אני נתתי את הסכמתי ואמרתי חופש הצבעה.
רונית תירוש: מכובד.
רונית תירוש: אתך דיברו אבל אתי לא דיברו.
יעקב אדרי: אני עדכנתי אותך.
רונית תירוש: אני הגשתי את ההסתייגות.
שגית אפיק: חבר הכנסת ציון פיניאן, אתה מסיר את ההסתייגות שלך?
שגית אפיק: חברת הכנסת מירי רגב, את מוותרת על ההסתייגות בעניין הזה?
שגית אפיק: את בהסכמה?
מירי רגב: אני יכולה להימנע מלהצביע על זה?
שגית אפיק: השאלה אם את מוותרת על ההסתייגות.
משה גפני: מדריך לחבר הכנסת בקדנציה הראשונה.
משה גפני: מירי, התקנון אומר שאסור לדבר בפלאפון בוועדה.
משה גפני: הדבר השני אומר שחברי הכנסת שמגיעים לסיכום, מסירים את ההסתייגות.
מירי רגב: זה לא בדיוק סיכום שמקובל עלי.
רונית תירוש: בליכוד לא מכבדים סיכומים.
רונית תירוש: את לא חייבת לכבד.
יעקב אדרי: שלחו אותי לחזית ועכשיו השאירו אותי לבד.
יעקב אדרי: זה לא מבין את הסיכום, זה לא שמע ולא ראה.
מירי רגב: אני מורידה את ההסתייגות.
משה גפני: שלום אדוני יושב ראש הכנסת.
שגית אפיק: אנחנו מצביעים על ההסתייגות של חברת הכנסת רונית תירוש, על העניין של האופציה מה-1 בינואר.
משה גפני: ה צ ב ע ה     ההסתייגות לא התקבלה     ההסתייגות עולה למליאה.
שגית אפיק: מצביעים על סעיפים 51 ו-52 עם ההסכמה שהקריאה אותה עורכת הדין מיכל דויטש לגבי אופציה שתחילתה ב-18 באוקטובר.
משה גפני: ה צ ב ע ה     סעיפים 51 ו-52 – אושרו     נמנע אחד.
שגית אפיק: סעיפים 51 ו-52 עברו.
משה גפני: אני חוזר לחוק עידוד השקעות הון.
משה גפני: הודעה מספר 8791009 –     	ניצולי שואה.
יעקב אדרי: הרב גפני, יש כאן עניין של ביגוד לשרים?
משה גפני: לא. מחר.
יעקב אדרי: אז אין בעיה.
משה גפני: מתי יש לכם ישיבות סיעה?
שי חרמש: ב-2:30.
משה גפני: אני אמשיך את הישיבה ב-3:30, המשך העברות והנושא של הצווים.
משה גפני: יש מישהו שהגיע לצורך הנושא של ניצולי שואה?
משה גפני: יש מישהו מהאוצר שיכול לענות לי?
קריאה: הרפרנט בדרך.
אנסטסיה סורוקינה: הפנייה נועדה לתקצב סך של 36 מיליון ו-350 אלפי שקלים בהוצאה מותנית בהכנסה, וכן שינויים פנימיים שעיקרם: 10 מיליון שקלים לתקציב פיתוח של המינהל האזרחי ו-21 מיליון שקלים לפרוייקטים מכספי לפיד ירוק.
שי חרמש: מה זה לפיד ירוק?
אנסטסיה סורוקינה: לפיד ירוק, זה כסף מוחרם מפלשתינאים.
שי חרמש: והכל הולך לפיתוח עבור הפלשתינים.
אנסטסיה סורוקינה: אלה גם שטחים שלנו.
אנסטסיה סורוקינה: אלה גם כבישים שלנו.
שי חרמש: אלה לא שטחים שלנו כי זה מעבר לקו הירוק.
משה גפני: שי, להצביע?
משה גפני: ה צ ב ע ה     פנייה מספר 954 – אושרה פה אחד     הפנייה עברה בתמיכת האופוזיציה.
שי חרמש: בקולות האופוזיציה.
משה גפני: פניות מספר 988 ו-989 –     	למי מיועדים המיליון ו-800 אלף השקלים?
אריאל אטיאס: למינהל תרבות.
אריאל אטיאס: 800 אלף שקלים לתרבות תורנית.
משה גפני: איזה יופי.
אריאל אטיאס: מיליון למחקר.
משה גפני: ה צ ב ע ה     פניות מספר 988 ו-989 – אושרו פה אחד     פניות מספר 1001, 1002, 1003 –     	בריאות.
משה גפני: אתם בסדר במשרד האוצר?
קריאה: לא הודיעו לנו.
טמיר כהן: הודיעו לכם.
משה גפני: איפה כולם?
קריאה: אני חושב שהם מגיעים.
קריאה: פניות מספר 1004 עד 1006 –     	בריאות.
טמיר כהן: הגיע הרפרנט.
משה גפני: פניות מספר 1001, 1002 ו-1003 –
רועי כפיר: הפנייה נועדה להעברת 17 וחצי מיליון שקלים ממשרד ראש הממשלה לסעיף 67, למשרד הבריאות.
משה גפני: ה צ ב ע ה     פניות מספר 1001, 1002 ו-1003 – אושרו פה אחד     פניות מספר 1004 עד 1006, 1014 עד 1017 -      	גם זה בריאות.
רועי כפיר: הפנייה נועדה להעברת סכום של 163.7 מיליון שקלים ממשרד ראש הממשלה לסעיף 13 ועודפים שיש השנה מפיתוח במשרד הבריאות ומסעיף 24 לתמיכות בענפי המשק ולמשרד החינוך.
רועי כפיר: בתוך הפנייה מתבצעים שינויים פנימיים במשרד הבריאות בהתאם לתוכניות עבודה וביצוע בפועל.
רועי כפיר: הדבר העיקרי שמתבצע כאן הוא השינוי בפסיכיאטריה בעקבות כך שלא עברה הרפורמה.
משה גפני: תגיד לי מה זה טיפול באח"מים.
משה גפני: טיפול רפואי באח"מים.
שי חרמש: אולי מגיע לך ואתה לא יודע.
משה גפני: אני לא מבקש ואני לא רוצה.
רועי כפיר: אנחנו מדברים על אותה פנייה?
משה גפני: עמוד  21 בחוברת, בראש העמוד,  טיפול רפואי באח"מים, 3.226 מיליון שקלים.
רועי כפיר: אני מבקש את רשות הוועדה.
רועי כפיר: התקציבן שביצע את הפנייה הזאת הוא התקציבן של משרד הבריאות שיהיה כאן בעוד דקה ויוכל להסביר את הפנייה הזאת בפרטי פרטים.
רועי כפיר: אם אפשר לחכות להם.
משה גפני: אני לא צריך פרטי פרטים.
משה גפני: אני צריך את הטיפול הרפואי באח"מים, לדעת מה זה.
רועי כפיר: אני יודע שמשרד הבריאות מבצע את זה.
משה גפני: כמה זמן עד שהוא מגיע?
רועי כפיר: דקה.
רועי כפיר: ממש דקה.
משה גפני: נחכה לו עם זה.
משה גפני: אורי, אתה הגעת ואני כבר מריח צרות.
אורי אריאל: לא, אין צרות, רק רביזיה אחת.
משה גפני: שי חרמש ואני נפיל לך את הרביזיה.
שי חרמש: אל תדאג, האופוזיציה לא תיתן לך.
משה גפני: פניות מספר 879 ו-1009 – ניצולי שואה
דב בארי: הפנייה נועדה להעברת 40 מיליון שקלים  מהמוסד לביטוח לאומי לניצולי שואה.
דב בארי: המקור של הכספים בביטוח לאומי הם בגין השתתפות שלנו בגין הגבייה בביטוח לאומי.
דב בארי: הגבייה הייתה יותר נמוכה מהאומדנים ויש שם יתרה שאין מה לעשות אתה ומעבירים אותה לרשות לזכויות ניצולי השואה על מנת לשלם תגמולים בהתאם לחוק ההטבות לניצולי שואה משנת 2008.
משה גפני: ה צ ב ע ה     פניות מספר 879 ו-1009 – אושרו פה אחד     פנייה מספר 1007, אינטל, נשאיר אותה.
שי חרמש: זה אינטל.
שי חרמש: זה קריית גת.
משה גפני: אמרו לי לה"ב שעם חצי מהכסף הזה הם מעסיקים כפול עובדים.
משה גפני: פנייה מספר 1007 –
נועם שטרן: הפנייה נועדה להעביר 740 מיליון שקלים לאינטל לשדרוג פאב יישום שמונה בקריית גת.
נועם שטרן: בנוסף יש כאן עוד 68 מיליו שקלים לשינוי טכני.
משה גפני: מה זה שינוי טכני?
נועם שטרן: זה לא קשור לאינטל אלא זה להפוך תקנות בהתחייבות מזומן.
משה גפני: אלה ההתחייבויות הקודמות של הממשלה?
נועם שטרן: לא. זה משהו שלא קשור לאינטל.
משה גפני: אני שואל על אינטל.
שי חרמש: אינטל, זה הסכם חדש.
נועם שטרן: זאת התחייבות חדשה.
נועם שטרן: 740 מיליון שקלים הם התחייבותחדשה על שדרוג פאב 28 להקמת מרכז מו"פ נוסף בפריפריה ולשיתוף פעולה עם האקדמיה.
שי חרמש: צריך להבין שמול ה-740 מיליון אלה, אינטל שם פי חמש.
נועם שטרן: השקעה של 2.7 מיליארד.
משה גפני: אתה סבור שמנכ"ל משרד התעשייה לא צריך לבוא לכאן להסביר ולומר מה זה?
שי חרמש: העברנו היום 3 מיליארד לאהוד ברק והוא לא הגיע לכאן.
אורי אריאל: הוא הגיע לוועדה לתקציב הביטחון.
משה גפני: אני רוצה את מנכ"ל התמ"ת מחר שיסביר מה זה.
משה גפני: זה סכום של קרוב למיליארד שקלים.
שי חרמש: תראה מה עומד מול זה.
משה גפני: אפשר לחכות עוד יום?
אורי אריאל: נחכה עוד יום.
נועם שטרן: לבדוק אם הוא יכול להגיע היום?
משה גפני: לא. שיבוא מחר.
משה גפני: פנייה מספר 1008 –
שלמה ענתבי: להגדיל את התקציב לטובת האכיפה והגבייה ברשות המסים.
שי חרמש: להעמיק את הגבייה.
משה גפני: מה עם סעיף 46 שביקשתי להעמיק?
שלמה ענתבי: יש לנו פתרון.
משה גפני: תגידו לי מחר את העיקרון.
משה גפני: אני תולה את זה בזה.
משה גפני: לא יכול להיות שאנחנו נגביר רק את האכיפה במה שאזרח צריך לשלם ומה שאתם מחויבים לאזרחים, שם אין.
שלמה ענתבי: אני אגיד מה הפתרון.
שלמה ענתבי: יש כבר פתרון.
שלמה ענתבי: בשבוע הבא ייכנסו שני עובדים למקום.
שלמה ענתבי: בשבוע הבא ייכנסו שני עובדים לטיפול בסעיף 46.
משה גפני: פנייה מספר 1010 –
רועי כפיר: משרד הבריאות.
רועי כפיר: הפנייה נועדה להעברה של סך של 34 מיליון ו-625 אלף שקלים.
אורי אריאל: זה ביקור חולים?
רועי כפיר: לא. זה לבתי החולים הכלליים, סעיף 94.
רועי כפיר: לצורך התאמת תקציב השכר לביצוע.
משה גפני: על פי ההסכם עם ההסתדרות.
רועי כפיר: המענק החד פעמי.
משה גפני: ה צ ב ע ה     פנייה מספר 1010 – אושרה פה אחד     פנייה מספר 1011 – משרד הבריאות
רועי כפיר: תוספת לתוכנית החיסונים של משרד הבריאות.
רועי כפיר: זה וירוס שגורם להקאות ושלשולים.
רועי כפיר: עשרים מיליון שקלים בהרשאה להתחייב.
אורי אריאל: מה זה מכון ברוקדייל?
הרצל בהרב: מכון מחקר.
אורי אריאל: למה אתם צריכים חמישים מיליון?
הרצל בהרב: התקשרות לחמש שנים עם מכון ברוקדייל.
שי חרמש: זה דבר חדש.
שי חרמש: זה היה הג'וינט.
הרצל בהרב: מכון ברוקדייל זה מכון שעורך מחקרים עבור משרד הבריאות בנושאים שונים.
משה גפני: אורי, ליצמן מבקש את זה.
משה גפני: אתה לא יכול להתנגד.
משה גפני: ה צ ב ע ה     פנייה מספר 1011 – אושרה פה אחד     פנייה מספר 1012
אלון מסר: פנייה זו נועדה לתקצב סכום של 200 מיליון שקלים בהרשאה להתחייב למימון תוכנית לעידוד השקעת הגופים המוסדיים הישראליים בתעשייה עתירת הידע, בהתאם להחלטת הממשלה מספר 1988 מה-15 ביולי.
משה גפני: ה צ ב ע ה     פנייה מספר 1012 – אושרה פה אחד
אורי אריאל: למה אתה לא משאיר את זה למחר?
משה גפני: כי אני מבין מה זה.
שי חרמש: הממשלה החליטה.
שי חרמש: אתה לא סומך עליה?
משה גפני: לא, לא סומך עליה.
משה גפני: אל תסמוך עליה, לא על הממשלה הנוכחית ולא על הממשלה הקודמת.
משה גפני: פנייה מספר 1013 –
רועי כפיר: הפנייה נועדה לביצוע שינויים פנימיים בתקציב בתי החולים הכלליים של משרד הבריאות בהתאם לתוכניות העבודה של המשרד ובהתאם לביצוע בפועל של תקציב המשרד.
רועי כפיר: כמו כן הפנייה נועדה למימון עלויות הסכמי השכר בבתי החולים ולהפחית בהתאם לכך את תקרת ההוצאה הכללית בסך של 16 מיליון ו-800 אלף, ואני אסביר.
רועי כפיר: קודם הייתה רק פעימה חד פעמית ויש הסכמי שכר אחרים.
רועי כפיר: עושים כאן התאמות לבתי החולים השונים ונותנים כאן מענה להסכמי השכר שהיו.
רועי כפיר: אם צריך, אני אתן פירוט נוסף.
משה גפני: ה צ ב ע ה     פנייה מספר 1013 – אושרה פה אחד     לגבי הבריאות.
טמיר כהן: עמוד 16.
משה גפני: מיד אלה האח"מים שמטפלים בהם?
הרצל בהרב: נשיאים, שופטים לשעבר.
משה גפני: 3 מיליון ו-226 אלף שקלים.
משה גפני: במי מדובר?
משה גפני: אני נקרא אח"ם?
ציון פיניאן: לא. אתה מביא טופס 17.
הרצל בהרב: יש רשימה סגורה עד שנת 1995 לפי דעתי  של שופטים לשעבר ונשיאים לשעבר, ראשי ממשלה לשעבר, שכל הוצאות הטיפול הרפואי שלהם.
משה גפני: מ-1995 אין אקסטרה לאח"מים.
הרצל בהרב: לא. אין.
קריאה: זה מלפני חוק ביטוח בריאות ממלכתי.
קריאה: הם היו זכאים להם לפני חוק ביטוח בריאות ממלכתי.
משה גפני: מ-1995 אין טיפול רפואי לאח"מים.
משה גפני: יש טיפול רפואי אבל הם צריכים לשלם עליו כמו כולם.
הרצל בהרב: אבל האנשים האלה עדיין חיים.
משה גפני: עד 1995 היה ביטוח רפואי לאח"מים שאלה נשיאים, שופטים, ראשי ממשלה לשעבר וכולי.
משה גפני: מ-1995 אח"מים הם ככל האדם וצריכים להביא טופס 17 וללכת לפקידה בקופת חולים.
ציון פיניאן: אני יודע ששופטים לא מביאים טופס 17.
משה גפני: ה צ ב ע ה     הפנייה אושרה     פניות מספר 786 ו-787 - כוח אדם, משרד השיכון ורשות המסים     פניות מספר 814 ו-815 -
אריאל אטיאס: זה הסכם שיש למשרד עם רשות העתיקות.
אריאל אטיאס: יש תוספת התייקרות.
משה גפני: החשב הכללי מרוויח מהסיפור הזה?
אריאל אטיאס: בנוסף לפנייה הזאת יש תקן.
אריאל אטיאס: קיבלנו בשנה האחרונה תקן לסגן חשב והמחויבות שלנו מול החשב הכללי היא שעל כל תקן מגיע מסגן החשב, המשרד צריך לתת את אותו תקן לחשב הכללי.
משה גפני: ומה החשב הכללי עושה עם התקן הזה?
אריאל אטיאס: הייתה לנו מישהי שמתפקדת כסגנית חשב המשרד.
משה גפני: והיא עובדת של החשב הכללי?
אריאל אטיאס: היא עובדת של החשב הכללי אבל היא עובדת במשרד שלנו.
משה גפני: אז מה אתם נותנים לחשב הכללי?
אריאל אטיאס: את אותו תקן, כמו חשבים.
אריאל אטיאס: היום גם פונקציה של חשבים וגם פונקצית תקני חשב, שתי הפונקציות האלה הם תקנים שיושבים בתוך המשרד.
ציון פיניאן: אני מדבר בשם איציק וקנין, בקשר למשרד השיכון.
משה גפני: זה לא משרד השיכון, אלא זה משרד המדע.
משה גפני: ה צ ב ע ה     פניות מספר 814 ו-815 – אושרו פה אחד
אורי אריאל: יושב ראש הוועדה, אני מבקש רביזיה על בקשה 954, המינהל האזרחי.
משה גפני: נצביע עליה מחר.
משה גפני: הנושא של הרכבת.
משה גפני: אני עיכבתי.
טמיר כהן: פנייה מספר 891 –
משה גפני: היה מדובר על היטל על הסולר שהם היו צריכים לקבל וחבר הכנסת אורי אריאל העלה שאלה והיא למה לא משפים גם את הסולר למקוואות.
מיכה פרלמן: רצינו להכליל את רכבת ישראל בהסדר הבלו, וזה בעצם קיים בכל התחבורה הציבורית, חוץ מהרכבת.
מיכה פרלמן: כל התחבורה הציבורית נהנית מאיזשהו הישבון שמגיע להם מרשות המסים על הוצאות בגין המס על הסולר והרכבת לא.
מיכה פרלמן: זה היה במסגרת הצמצום של ההוצאה התקציבית של שנת התקציב 2009-2010.
מיכה פרלמן: בגלל שהנושא לא עבר את הוועדה הזאת, אנחנו צריכים לתת עוד כסף לרכבת כדי שתעמוד במחויבות שלה כדי להפעיל את הרכבת.
משה גפני: שאל חבר הכנסת אריאל למה אתם לא משפים גם את הסולר למקוואות.
מיכה פרלמן: האמת שלי אין תשובה למקוואות.
מיכה פרלמן: אני בתחום הרכבת, אבל אני יודע שהיה הסדר.
אורי אריאל: הנושא עלה עשר פעמים בוועדה.
משה גפני: הודיע אייל אפשטיין שהוא משפה גם את המקוואות.
אורי אריאל: אם היושב ראש מקבל את ההודעה, אני ודאי מסכים.
משה גפני: הוא משפה את המקוואות.
אורי אריאל: מאיזה תאריך זה חל?
אורי אריאל: כמו הרכבת.
מיכה פרלמן: זה רק השנה.
משה גפני: כמו הרכבת.
משה גפני: אני מסיר את הרביזיה.
אורי אריאל: אבל אני לא הסרתי.
משה גפני: גם אתה מסיר את הרביזיה על הנושא של הרכבת.
טמיר כהן: הוא לא הגיש.
משה גפני: לא משנה, הוא סומך עלי.
משה גפני: אם יש פניות נוספות, נעשה אותן בהמשך או מחר.
משה גפני: אנחנו נחדש את הישיבה בשעה 3:30 בדיון על הצווים.
אמנון כהן: אדוני, הצעה לסדר.
משה גפני: לפני כן אני רוצה להודיע משהו.